C 321/32
FI
Euroopan unionin virallinen lehti
11.9.2023
— Espanjan kuningaskunta ei ole noudattanut direktiivin 91/271/ETY 15 artiklan, luettuna saman direktiivin liitteessä I olevan D osan kanssa, mukaisia velvoitteitaan, taajamien Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños ja Villafranca de los Barros osalta.
2) velvoittamaan Espanjan kuningaskunnan korvaamaan oikeudenkäyntikulut.
Oikeudelliset perusteet ja pääasialliset perustelut Komissio vetoaa kanteessaan neljään perusteeseen, jotka liittyvät yhdyskuntajätevesien käsittelystä 21.5.1991 annetun neuvoston direktiivin 91/271/ETY, sellaisena kuin se on muutettuna 17.12.2013 annetulla neuvoston direktiivillä 2013/64/UE (2), mukaisten velvoitteiden noudattamatta jättämiseen.
Ensimmäisessä perusteessaan komissio moittii Espanjan kuningaskuntaa siitä, ettei tämä ole noudattanut direktiivin 91/271/ETY 3 artiklan mukaisia velvoitteitaan, koska se ei ole ryhtynyt tarpeellisiin toimenpiteisiin yhdyskuntajätevesien keräämiseksi Kanariansaarilla sijaitsevissa taajamissa Acorán, Adeje-Arona, Añaza, Candelaria-Casco, Candelaria-Punta Larga, Golf del Sur, Guía de Isora Litoral, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Puerto de Santiago-Playa la Arena, San Isidro-Litoral, Sueño Azul ja Valle de la Orotava sekä Andalusiassa sijaitsevassa taajamassa Medio-Andarax.
Komissio väittää 12 Kanariansaarilla sijaitsevan taajaman osalta olennaisilta osin, että kyseisissä taajamissa on käytössä erillisjärjestelmät, jotka eivät täytä direktiivin 91/271/ETY 3 artiklan 1 kohdan kolmannessa alakohdassa asetettuja vaatimuksia, joiden mukaan yhteistä viemäröintijärjestelmää koskevasta säännöstä voidaan poiketa, jos kaksi kumulatiivista edellystä täyttyy.
Yhtäältä viranomaisten on perusteltava tapauskohtaisesti, ettei yhteisen viemäröintijärjestelmän rakentaminen ole perusteltua joko siksi, ettei siitä ole hyötyä ympäristölle, tai erittäin korkeiden rakentamiskustannusten takia.
Toisaalta erillisjärjestelmällä tai muulla asianmukaisella järjestelmällä on voitava saavuttaa yhtä hyvä ympäristönsuo­ jelun taso.
Andalusiassa sijaitsevan taajaman Medio Andarax osalta komissio väittää, että kyseisellä taajamalla ei ole yhteistä viemäröintijärjestelmää kaikkia yhdyskuntajätevesiään varten.
Toisessa perusteessaan komissio väittää, että Espanjan kuningaskunta ei ole noudattanut direktiivin 91/271/ETY 4 artiklan 1 ja 3 kohdan mukaisia velvoitteitaan, koska se ei ole ryhtynyt tarpeellisiin toimenpiteisiin yhdyskuntajätevesien käsittelemiseksi taajamissa Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Candelaria-Casco, Candelaria-Punta Larga, Consuegra, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Martos, Medio-Andarax, Posadas, Puerto de Santiago-Playa la Arena, Quintanar de la Orden, Rambla (La)-Montalbán, San Isidro-Litoral, San Roque, Santoña, Sueño Azul, Torredonjimeno, Trebujena, Trujillo, Valle de la Orotava, Venta de Baños ja Villanueva del Río-Alcolea del Río.
Direktiivin 91/271/ETY 4 artiklan 1 kohdan mukaan jäsenvaltioiden on huolehdittava, että viemäröidyt yhdyskuntajä­ tevedet käsitellään ennen vesistöön johtamista biologisesti tai vastaavalla tavalla.
Saman säännöksen 3 kohdan mukaan yhdyskuntajätevesien käsittelylaitoksista vesistöön johdettavien vesien on täytettävä direktiivin 91/271/ETY liitteessä I olevassa B kohdassa asetetut vaatimukset.
Komissio katsoo, etteivät kyseiset vaatimukset täyty edellisessä kappaleessa mainituissa taajamissa joko siksi, ettei yhdyskuntajätevesiä kerätä saman direktiivin 3 artiklan mukaisesti, jolloin niitä ei voida myöskään käsitellä, tai siksi, että kerättyjä jätevesiä ei käsitellä kokonaisuudessaan direktiivin 91/271/ETY 4 artiklassa säädetyllä tavalla, jolloin vesistöihin johdettavat vedet eivät myöskään täytä kyseisen direktiivin liitteessä I olevassa B kohdassa asetettuja vaatimuksia, kuten samassa 4 artiklassa edellytetään.